PTT-BCP ลดราคาน้ำมันทุกชนิดมีผลพรุ่งนี้
PTT-BCP ลดราคาน้ำมันทุกชนิดลิตรละ 40 สต.เว้น E85 ลด 20 สต. มีผลพรุ่งนี้
3 พ.ค. 2560

บริษัท ปตท. จำกัด (มหาชน) หรือ PTT และบริษัท บางจาก คอร์ปอเรชั่น จำกัด (มหาชน) หรือ BCP ประกาศปรับลดราคาขายปลีกน้ำมันทุกชนิดลงลิตรละ 40 สตางค์/ลิตร ยกเว้น E85 ลดลง 20 สตางค์/ลิตร  มีผลตั้งแต่วันพรุ่งนี้ (4 พ.ค.)
ทั้งนี้ จะส่งผลให้ราคาน้ำมันของ ปตท. และบางจากฯ ในสถานีบริการน้ำมันเขตกรุงเทพฯ และปริมณฑลวันพรุ่งนี้ เป็นดังนี้ เบนซิน 95 ของปตท. ลิตรละ 33.76 บาท, แก๊สโซฮอล์ 95 ลิตรละ 26.65 บาท, แก๊สโซฮอล์ 91 ลิตรละ 26.38 บาท, E20 ลิตรละ 24.14 บาท, E85 ลิตรละ 19.54 บาท ส่วนดีเซล ลิตรละ 24.79 บาท (ราคานี้ยังไม่รวมภาษีท้องที่ของแต่ละจังหวัด)